…Балет "Мефіста" (музыка Уладзіміра Кандрусевіча, харэаграфія Уладзіміра Іванова) — адзін з лепшых харэаграфічных спектакляў апошняга дзесяцігоддзя. Нечаканы, востраактуальны, з ярка выяўленым гуманістычным пачаткам. Першую версію танцавалі Юлія Дзятко, Канстанцін Кузняцоў, Віталь Краснаглазаў. Дуэт перайшоў у Тэатр оперы і балета, і спектакль перастаў існаваць. Праз колькі гадоў Кандрусевіч і Іваноў вярнуліся да "Мефіста", падрыхтавалі Рыну Івакіры і Рыгора Крукоўскага. Аднаўленне сталася надзіва ўдалым! Але… пара з’ехала ў Японію, спектакль знік з афішы. Хіба не яскравы ўзор сізіфавай працы?